નોંધનીય છે કે 13 ફેબ્રુઆરી 2015ના પચૌરી વિરુદ્ધ એફઆઈઆર દાખલ કરવામાં આવી હતી અને 21 માર્ચ 2015ના તેને જામીન પર મુક્ત કરાયા હતા. આ કેસમાં માર્ચ 2016માં દિલ્હી પોલીસે 1400 પાનાની ચાર્જશીટ દાખલ કરી હતી અને પચૌરી વિરુદ્ધ પરુતા પુરાવા હોવાનું જણાવ્યું હતું. એક વર્ષ બાદ માર્ચ 2017ના પોલીસે પુરક ચાર્જશીટ રજૂ કરી હતી અને તેમાં ફરિયાદી સાથે પચૌરીએ કરેલા ઈ-મેલ તેમજ ચેટના પુરાવા રજૂ કરવામાં આવ્યા હતા. આ ઉપરાંત ડીલીટ કરાયેલા વ્હોટ્સએપ, ટેક્સ્ટ મેસેજ પણ ફોન તેમજ હાર્ડડિસ્કમાંથી મેળવાયા હતા જે બનાવટી ન હોવાનું અંતિમ રિપોર્ટમાં જણાવાયું હતું.